CELEX: 62015TN0556
Language: sk
Date: 2015-09-25 00:00:00
Title: Vec T-556/15: Žaloba podaná 25. septembra 2015 – Portugalsko/Komisia

30.11.2015   
            
            
               SK
            
            
               Úradný vestník Európskej únie
            
            
               C 398/64
            
         Žaloba podaná 25. septembra 2015 – Portugalsko/Komisia
   (Vec T-556/15)
   (2015/C 398/78)
   Jazyk konania: portugalčina
   
      Účastníci konania
   
   
      Žalobkyňa: Portugalská republika (v zastúpení: L. Fernandes, M. Figueiredo, P. Estêvão a J. Almeida, splnomocnení zástupcovia)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie C(2015) 4076 (1) v časti, v ktorej z dôvodu „nedostatkov v systéme LPIS“ vylúčila z financovania sumu 13 7 3 89  156,95 eura v súvislosti s výdavkami vykázanými Portugalskou republikou v rámci opatrenia týkajúceho sa ostatnej priamej pomoci za rozpočtové roky 2010, 2011 a 2012,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza tieto žalobné dôvody.
   
               A
            
            
               V súvislosti s rozpočtovými rokmi 2009 a 2010
               Porušenie zásady proporcionality a článku 5 ZEÚ, pretože vzhľadom na skutočnosť, že presne tie isté výpočty a premisy už predtým Komisia akceptovala pri skorších preskúmaniach, neakceptovanie zo strany Komisie riadne odôvodneného spôsobu výpočtu predloženého portugalskými orgánmi spolu s uplatnením korekčných faktorov, hoci boli pri vykonávaní Akčného plánu IACS (Integrovaný administratívny a kontrolný systém) zistené viaceré zlepšenia, predstavuje zjavné porušenie zásady lojálnej spolupráce.
            
         
               B
            
            
               V súvislosti s rozpočtovým rokom 2011
               
                           1.
                        
                        
                           Porušenie zásady lojálnej spolupráce, pretože Komisia vzhľadom na chyby vo fungovaní LPIS-GIS v rozpočtovom roku 2001 nesprávne posúdila celú prácu portugalských orgánov, predovšetkým nimi prijaté opatrenia, ako Akčný plán potvrdený certifikačným orgánom a vykonaný so súhlasom a vedomím Komisie.
                        
                     
                           2.
                        
                        
                           Porušenie zásady kontradiktórnosti konania v rozsahu, v akom oznámenie podľa článku 11 nariadenia (ES) č. 885/2006 (2) týkajúce sa roku 2011 stanovuje, že predmetom šetrenia sú nezrovnalosti zistené v LPIS, zatiaľ čo rozhodnutie sa opiera o protiprávnu konsolidáciu nárokov, pričom táto problematika nebola spomínaná v liste, ako to vyžaduje článok 11, a z tohto dôvodu sa portugalské orgány k tomu nemohli vyjadriť.
                        
                     
                           3.
                        
                        
                           Porušenie článku 11 nariadenia (ES) č. 885/2006 v rozsahu, v akom rozhodnutie nebolo riadne odôvodnené a obsahuje nepresnosti týkajúce sa dôvodov/odôvodnenia, čím porušuje ratio a cieľ článku 11 ods. 1 nariadenia č. 885/2006.
                        
                     
         
               C
            
            
               Zvýšenie/Korekčné faktory – pre rozpočtové roky 2009 až 2011
               Porušenie článku 31 ods. 2 nariadenia č. 1290/2005 (3), zásady proporcionality a sankčného charakteru AGRI/61 495/2002-REV1, pretože prijaté opatrenia (t. j. rozhodnutia) nie sú primerané, ani potrebné na dosiahnutie sledovaného cieľa a idú nad rámec toho, čo je na dosiahnutie tohto cieľa potrebné, lebo portugalské orgány vykonávajú výpočty v súlade s usmerneniami Komisie a následne Komisia rozhoduje o uplatnení korekčného faktora.
            
         
      (1)  Vykonávacie rozhodnutie Komisie (EÚ) 2015/1119 z 22. júna 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) [oznámené pod číslom C(2015) 4076] (Ú. v. EÚ L 182, s. 39).
   
      (2)  Nariadenie Komisie (ES) č. 885/2006 z 21. júna 2006, ktorým sa ustanovujú podrobné pravidlá uplatňovania nariadenia Rady (ES) č. 1290/2005, pokiaľ ide o akreditáciu platobných agentúr a iných orgánov a zúčtovania EPZF a EPFRV (Ú. v. EÚ L 171, s. 90).
   
      (3)  Nariadenie Rady (ES) č. 1290/2005 z 21. júna 2005 o financovaní Spoločnej poľnohospodárskej politiky (Ú. v. EÚ L 209, s. 1).